
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 962 


14 Ιουλίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση αμιγούς Δημοτικής Επιχείρησης στο Δήμο 
Πρεσπών Ν. Φλώρινας με την επωνυμία «Δημοτική 
Επιχείρηση Τουρισμού - Πολιτισμού - Αθλητισμού - 
Ενημέρωσης Δήμου Πρεσπών. 1 

Ανάθεση άσκησης αρμοδιοτήτων, σε Υπηρεσίες 
Π.Κ.Μ., μεταβίβαση αρμοδιοτήτων σε Προϊσταμέ¬ 
νους αυτών και συμπλήρωση της οικ. 5631/ 
26.7.2000 απόφασής μας περί ορισμού εισηγητών 


και μεταβίβασης εξουσίας υπογραφής «Με εντολή 
Γενικού Γραμματέα», όπως συμπληρώθηκε και 
ισχύει. 2 

Σύσταση Δημοτικού Νομικού Προσώπου με την επω¬ 
νυμία «ΒΙΒΛΙΟΘΗΚΗ Δ.Δ. ΠΕΡΙΒΟΛΑΚΙΟΥ» στο Δή¬ 
μο Λαγκαδά του Νομού Θεσσαλονίκης. 3 

Σύσταση Δημοτικού Νομικού Προσώπου με την επω¬ 
νυμία «ΒΙΒΛΙΟΘΗΚΗ Δ.Δ. ΛΑΓΥΝΩΝ» στο Δήμο Λα¬ 
γκαδά του Νομού Θεσσαλονίκης. 4 

Σύσταση Δημοτικού Νομικού Προσώπου με την επω¬ 
νυμία «ΒΙΒΛΙΟΘΗΚΗ Δ.Δ. ΑΝΑΛΗΨΗΣ» στο Δήμο 
Λαγκαδά του Νομού Θεσσαλονίκης. 5 


Σύσταση Δημοτικών Νομικών Προσώπων με τις επω¬ 
νυμίες «Σχολική Επιτροπή Νηπιαγωγείου Δ.Δ. Προ¬ 
φήτη» και «Σχολική Επιτροπή Νηπιαγωγείου Δ.Δ. 
Σχολαρίου» στο Δήμο Εγνατίας του Νομού Θεσσα¬ 
λονίκης . 6 

Κατάργηση του Νομικού Προσώπου Δημοσίου Δικαί¬ 
ου στο Ν. Φθιώτιδας με την επωνυμία «Σχολική Επι¬ 
τροπή Δημοτικού Σχολείου και Νηπιαγωγείου Πε¬ 


ριβολιού Δομοκού». 7 

Τροποποίηση της 3072/4.4.1991 απόφασης του Νο¬ 
μάρχη Φθιώτιδας. 8 

Κατάρτηση του Νομικού Προσώπου Δημοσίου Δικαί¬ 
ου στο Ν. Φθιώτιδας με την επωνυμία «Σχολική Επι¬ 
τροπή Γυμνασίου Ξυνιάδας». 9 


ΑΠΟΦΑΣΕΙ Σ 

Αριθ. 4048 (1) 

Σύσταση αμιγούς Δημοτικής Επιχείρησης στο Δήμο Πρε¬ 
σπών Ν. Φλώρινας με την επωνυμία «Δημοτική Επιχεί¬ 
ρηση Τουρισμού - Πολιτισμού - Αθλητισμού - Ενημέ¬ 
ρωσης Δήμου Πρεσπών. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως 284 και 287 του 
Π.Δ. 410/95 (Δημοτικός και Κοινοτικός Κώδικας). 

2. Τις αριθ. 25027/9.4.84 και 85050/29.11.84 αποφάσεις 
Υπουργού Εσωτερικών. 

3. Την 82/2003 απόφαση του Δημοτικού Συμβουλίου 
Πρεσπών. 

4. Την οικονομοτεχνική μελέτη για τη σύσταση Δημοτι¬ 
κής Επιχείρησης στον Δήμο Πρεσπών με την επωνυμία 
«Δημοτική Επιχείρηση Τουρισμού - Πολιτισμού - Αθλητι¬ 
σμού - Ενημέρωσης Δήμου Πρεσπών» και το 1447/ 
20.3.2003 έγγραφο της Περιφέρειας Δυτικής Μακεδο¬ 
νίας ,από το οποίο προκύπτει ότι δεν απαιτείται αξιολόγη¬ 
ση της μελέτης. 

5. Την απόφαση 4196/20.7.2001 (ΦΕΚ 988/30.7.2001 
τεύχος Β’) της Γενικής Γραμματέα Περιφέρειας Δυτικής 
Μακεδονίας, με την οποία εξουσιοδοτήθηκε να υπογρά¬ 
φει ο Γενικός Διευθυντής τη σύσταση δημοτικών επιχει¬ 
ρήσεων, αποφασίζουμε: 

ΚΕΦΑΛΑΙΟ Α' 

Σύσταση - Επωνυμία - Σκοπός - Έδρα - Διάρκεια 

Άρθρο 1 
Σύσταση 

Συστήνουμε στο Δήμο Πρεσπών Ν. Φλώρινας αμιγή Δη¬ 
μοτική Επιχείρηση, η οποία διέπεται, ως Νομικό Πρόσω¬ 
πο ιδιωτικού δικαίου, από τους κανόνες της ιδιωτικής οι¬ 
κονομίας ,με τους παρακάτω όρους και συμφωνίες. 

Άρθρο 2 
Επωνυμία 

Η επωνυμίατης Επιχείρησης είναι:Δημοτική Επιχείρηση 

Τουρισμού - Πολιτισμού - Αθλητισμού - Ενημέρωσης Δή¬ 
μου Πρεσπών και με διακριτικό τίτλο «ΠΡΕΣΠΑ». 

Άρθρο 3 
Έδρα 

Έδρα της επιχείρησης είναι ο Λαιμός (πρωτεύουσα του 
Δήμου Πρεσπών) και συγκεκριμένα θα στεγάζεται προ¬ 
σωρινά είτε στο νυν Δημαρχείο του Δήμου Πρεσπών είτε 
στη Δημοτική Βιβλιοθήκη. 

Με απόφαση του Δ.Σ.της επιχείρησης, είναι δυνατή η 
μεταφορά της έδρας της επιχείρησης σε άλλο κτίριο που 
βρίσκεται στα όρια του Δήμου, σε περίπτωση που αυτό 
κριθεί απαραίτητο. 

Άρθρο 4 

Σκοποί και μέσα επίτευξής τους 

Η διοίκηση, διαχείριση και εκμετάλλευση των διαφόρων 
αθλητικών, πολιτιστικών και τουριστικών εγκαταστάσε¬ 
ων. 

Η διοργάνωση διαφόρων εκδηλώσεων και η εφαρμογή 
προγραμμάτων άθλησης των πολιτών του Δήμου (Μαζι¬ 
κός Αθλητισμός). 

Η ένταση αθλητικών συλλόγων σε διάφορα προγράμ¬ 
ματα από τα οποία θα μπορούν να αναπτύξουν περισσό¬ 
τερο τις δραστηριότητές τους. 

Η λειτουργία Κέντρου Προετοιμασίας Αθλητών στις 
εγκαταστάσεις του Πατουλίδειου Αθλητικού Κέντρου. Η 
οργάνωση δραστηριοτήτων, που θα έχουν άμεση σχέση 
με τη νεολαία (π.χ. ίδρυση κέντρου νεολαίας). 

Η πραγματοποίηση επιμορφωτικών επισκέψεων σε τό¬ 
πους που αναδείχτηκαν μέσα από το πέρασμα των αιώ¬ 
νων, σε λίκνα της εθνικής και πολιτιστικής μας ταυτότη¬ 
τας. 

Η οργάνωση θεμάτων πολιτιστικής κληρονομιάς και 
διαπολιτισμικής συνεργασίας, η οποία μπορεί να επιτευ¬ 
χθεί με την ίδρυση ερευνητικών κέντρων, κέντρων δια- 
βαλκανικής πολιτισμικής συνεργασίας κ.λπ. 

Πολιτιστικές εκδηλώσεις (οργάνωση φεστιβάλ, συναυ¬ 
λιών, πολιτιστικές εκδηλώσεις θεατρικών παραστάσεων, 
εμποροπανηγύρεων κ.ά.). 

Η αναβίωση ηθών, εθίμων, ανάδειξη και αξιοποίηση της 
πολιτιστικής κληρονομιάς. 

Η λειτουργία Συνεδριακού Κέντρου το οποίο θα φιλοξε¬ 
νεί πλήθος δραστηριοτήτων (εκθέσεις, συναυλίες, αίθου¬ 
σα εικαστικών, αίθουσα συνεδρίων, χώρους προβολής, 
μουσεία κ.ά). 

Συντήρηση και λειτουργία των χώρων πρασίνου, πάρ¬ 
κων, υπαίθριων χώρων, και γενικά κοινόχρηστων χώρων 
εστίασης και αναψυχής. 

Η λειτουργία αναψυκτηρίου και εστιατορίου στο ναυτι¬ 
κό όμιλο, στην περιοχή Κούλα με παραδοσιακά εδέσματα 
και φαγητά της περιοχής. Στον ίδιο χώρο θα λειτουργεί 
συσκευαστήριο βιολογικών προϊόντων όπως είναι τα φα¬ 
σόλια της περιοχής αλλά και προβολή και προώθηση. 

Η λειτουργία τουριστικού γραφείου πληροφοριών - Κέ¬ 
ντρων πληροφόρησης (π.χ. οργάνωση εκδρομών, παρο¬ 
χή πληροφοριών, κρατήσεις δωματίων, ενημέρωση για τα 
αξιοθέατα της περιοχής κ.ά.). 

Η λειτουργία τουριστικών πακέτων δραστηριοτήτων με 
σκοπό τη διάδοση των παραδοσιακών ασχολιών της πε¬ 
ριοχής. 

Προώθηση επιμορφωτικών προγραμμάτων του έμψυ¬ 
χου δυναμικού του Δήμου. 


Τη διαρκή τουριστική προβολή της περιοχής εντός και 
εκτός του Δήμου με όλα τα πιθανά μέσα, έντυπα, ηλε¬ 
κτρονικά μέσα εκδηλώσεις). 

Έντυπη και ηλεκτρονική τοπική εφημερίδα. 

Προβολή της περιοχής μέσω της ιστοσελίδας της επι¬ 
χείρησης. 

Ευαισθητοποίηση των δημοτών και επισκεπτών σε θέ¬ 
ματα καθαριότητας και προστασίας του φυσικού και αν- 
θωπογενούς περιβάλλοντος. 

Την ενθάρρυνση - προώθηση ιδιωτικών επενδύσεων 
στην περιοχή (μικρές αγγελίες, διαφημίσεις, γραφείο ευ- 
ρέσεως εργασίας) με απώτερο σκοπό τη μείωση της 
ανεργίας και την ανάπτυξη της περιοχής. 

Λειτουργία Κέντρων Δημιουργικής Απασχόλησης Παι¬ 
διών (ΚΔΑΠ). 

Η παροχή εκπαίδευσης στους μαθητές της περιοχής διό¬ 
τι στην περιοχή είναι περιορισμένες οι δυνατότητες π.χ. εκ¬ 
μάθηση ξένης γλώσσας, μουσικής, ζωγραφικής κ.ά. 

Η λειτουργία οαπιρίπρ στην περιοχή Κούλα με σκοπό 
την προσέλκυση επισκεπτών. 

Η λειτουργία λεωφορείου για εσωτερικές μετακινήσεις 
στο Δήμο. 

Η λειτουργία βάρκας για μετακινήσεις επισκεπτών. 

Για την εξυπηρέτηση των παραπάνω σκοπών της επι¬ 
χείρησης προβλέπονται: 

• Η συστέγαση της επιχείρησης είτε στο νυν Δημαρχείο 
του Δήμου ή τη Δήμοτική Βιβλιοθήκη και η διάθεση μέ¬ 
ρους του υπάρχοντος εξοπλισμού στη νέα δημοτική επι¬ 
χείρηση. 

• Η πρόσληψη του αναγκαίου αριθμού στελεχών και 
υπαλλήλων. 

• Η συνεργασία με τους τοπικούς και όχι μόνο συλλό¬ 
γους καθώς και με παρεμφερείς οργανισμούς του δημό¬ 
σιου τομέα καθώς και με φυσικά ή νομικά πρόσωπα ιδιω¬ 
τικού δικαίου στη χώρα. 

Άρθρο 5 
Διάρκεια 

Η λειτουργία της εταιρείας θα διαρκέσει για πενήντα 
(50) χρόνια με έναρξη τη νομότυπη δημοσίευση του πα¬ 
ρόντος. 

ΚΕΦΑΛΑΙΟ Β' 

Εισφορές - Υποχρεώσεις και ευθύνη του Δήμου - Πόροι - 
Αμοιβή υπηρεσιών που παρέχονται προς την επιχείρηση 

Άρθρο 6 
Εισφορές 

Ο Δήμος Πρεσπών προσφέρει στην επιχείρηση: 

• Μία αίθουσα του νυν Δημαρχείου για χρήση και μόνο 
για χρήση (στέγαση γραφείων). 

• Το κτίριο όπου θα στεγαστεί το αναψυκτήριο -εστια¬ 
τόριο και συσκευαστήριο παραδοσιακών προϊόντων 
όπου θα υπάρχει και υποδομή για τη λειτουργία του. 

• Τη χρήση του λεωφορείου που θα πραγματοποιεί 
εσωτερικά δρομολόγια. 

• Τη διαχείριση του Πατουλειδίου αθλητικού κέντρου 
κατά τη δεύτερη φάση λειτουργίας της. 

• Τη διαχείριση οαπιρίπρ με τον κατάλληλο εξοπλισμό 
κατά τη δεύτερη φάση. 

• Τέλος τη διαχείρισητου συνεδριακού κέντρου που θα 
δημιουργήσει ο δήμος. 

• Τη χρήση της βάρκας για τις μετακινήσεις των επι¬ 
σκεπτών. 

• Επίσης ο Δήμος Πρεσπών θα συμμετέχει στο κεφά¬ 
λαιο της επιχείρησης με 15.000,00 ευρώ εις βάρος του 
Κ.Α. 75/161.9γ του σκέλους των εξόδων του προϋπολο- 
σμού του οικονομικού έτους 2003. 

Άρθρο 7 

Πόροι της επιχείρησης 

Τα έσοδα της επιχείρησης θα προέρχονται από: 

• Τη συμμετοχή σε διάφορα πολιτιστικά, αθλητικά, του¬ 
ριστικά κ.ά. προγράμματα. 

• Τα τουριστικά πακέτα δραστηριοτήτων(εκμάθηση 
παραδοσιακών χορών, οικοτεχνία,παραδοσιακή κουζίνα 
κ.ά). 

• Χορηγούς, σπόνσορες. 

• Εισπράξεις από κάθε είδους εκδηλώσεις και παρεχό¬ 
μενες υπηρεσίες. 

• Κάθε φύσης εισφορές, δωρεές. 

• Τη λειτουργία διαφόρων τομέων δραστηριοτήτων 
της. 

• Την παράλληλη λειτουργία του εστιατορίου -αναψυ- 
κτηρίου και του συσκευαστηρίου παραδοσιακών - βιολο¬ 
γικών προϊόντων στο Ναυτικό Όμιλο. 

• Τη λειτουργία του τουριστικού γραφείου πληροφο¬ 
ριών. 

• Την ανάθεση δραστηριοτήτων στην επιχείρηση από 
την πλευρά του Δήμου. 

• Τη διαχείριση του «Κέντρου προετοιμασίας αθλη¬ 
τών». 

• Τη λειτουργία του λεωφορείου. 

• Την εκμετάλλευση του «Συνεδριακού χώρου». 

• Την κυκλοφορία μηνιαίας εφημερίδας (έσοδα διαφη¬ 
μιστικών καταχωρήσεων και αγγελιών). 

• Την παροχή εκπαίδευσης στους μαθητές της περιο¬ 
χής- 

• Τη λειτουργία του οαπιρίηρ στην περιοχή Κούλα. 

• Τη λειτουργία της βάρκας. 

Άρθρο 8 

Διοικητικό Συμβούλιο 

1. Τη διοίκηση της επιχείρησης, τη δικαστική και εξώδι- 
κη εκπροσώπησή της απέναντι σε οποιονδήποτε τρίτο και 
τη διαχείριση των υποθέσεων και της περιουσίας της έχει 
το Διοικητικό Συμβούλιο το οποίο αποτελείται από 5 μέλη. 

Στο Δ.Σ. συμμετέχουν: 

• τρεις εκπρόσωποι του Δημοτικού Συμβουλίου έκτων 
οποίων ο ένας θα πρέπει να είναι της μειοψηφίας. 

• ένας εκπρόσωπος κοινωνικού φορέα της περιοχής. 

• ένας δημότης με πείρα και γνώσεις πάνω στα θέματα 
στα οποία θα δραστηριοποιείται η επιχείρηση. 

2. Η θητεία των μελών του Διοικητικού Συμβουλίου της 
επιχείρησης ορίζεται διετής. 

3. Το Δ.Σ. παραμένει ως έχει μέχριτης εκλογής και εγκα¬ 
τάστασης νέου Διοικητικού Συμβουλίου.α μέλη του 
Δ.Σ.είναι πάντοτε επανεκλέξιμα. 

ΚΕΦΑΛΑΙΟ Γ 
Λύση - Εκκαθάριση 

Άρθρο 9 

Λύση της επιχείρησης 

Η επιχείρηση λύεται όταν παρέλθει ο χρόνος διάρκειας 
της και δεν έχει παραταθεί, είτε και νωρίτερα εφόσον λη- 
φθεί σχετική απόφαση με απόλυτη πλειοψηφίατου συνό¬ 
λου των μελών του Δ.Σ. 


Η επιχείρηση δε, λύεται μόνο με απόφαση του Δημοτι¬ 
κού Συμβουλίου. 

Άρθρο 10 

Εκκαθάριση της επιχείρησης 

Μετά τη λύση ή τη λήξη της διάρκειας της επιχείρησης, 
αυτή τίθεται υπό εκκαθάριση. Ως εκκαθαριστές διορίζο¬ 
νται τρία μέλη του Δ.Σ. με σχετική απόφαση του Δ.Σ. που 
λαμβάνεται με απόλυτη πλειοψηφίατων μελών του. Οι εκ- 
καθαριστές μπορούν να αντικατασταθούν με νεώτερη 
σχετική απόφαση του Δ.Σ. 

Οι εκκαθαριστές ενεργώντας μόνο από κοινού εκπρο¬ 
σωπούν την επιχείρηση ενώπιον κάθε αρχής, ενώπιοντων 
δικαστηρίων κάθε είδους βαθμού και δικαιοδοσίας καθώς 
και ενώπιον κάθε τρίτου φυσικού ή νομικού προσώπου και 
έχουν γενικά όλα τα δικαιώματα και τις υποχρεώσεις του 
Δ.Σ. 

Οι εκκαθαριστές αμέσως μετά την ανάληψη των καθη¬ 
κόντων τους συντάσσουν απογραφή της περιουσίας της 
επιχείρησης, μεριμνούν για την είσπραξη των απαιτήσε¬ 
ων της και την πληρωμή των υποχρεώσεων της καταγ¬ 
γέλλουν τις συμβάσεις εργασίας των μισθωτών της επι¬ 
χείρησης καταβάλλοντας και τις σχετικές αποζημιώσεις 
καθώς και τις συμβάσεις των ελεύθερων επαγγελματιών 
που τυχόν συνεργάζονται με αυτήν. 

Το ενεργητικό που απομένει περιέχεται στην κυριότητα 
του Δήμου Πρεσπών. 

Η υπηρεσία των εκκαθαριστών είναι άμισθη .Δικαιούνται 
όμως σε απόληψη των πραγματικών δαπανών στις οποίες 
θα υποβληθούν για την εκτέλεση του έργου τους. 

Στην περίπτωση που δεν αποδεχθούν τρία μέλη του Δη¬ 
μοτικού Συμβουλίου να οριστούν εκκαθαριστές μπορείτο 
Δημοτικό Συμβούλιο με ομοφωνία του να ορίσει με από¬ 
φασή του να γίνει η εκκαθάριση από δύο(2) ελεγκτές λο¬ 
γιστές (ή ορκωτούς λογιστές) καθορίζοντας και την αμοι¬ 
βή τους.Σε τυχόν έλλειψη ομοφωνίας του Δ.Σ., διορίζεται 
εκκαθαριστής ή αντικαθιστάταιτο Δ.Σ. από το αρμόδιο δι¬ 
καστήριο. 

Άρθρο 11 
Τελικές διατάξεις 

Με τη συμμετοχή του Δήμου στην επιχείρηση προκα- 
λείται δαπάνη 15.000,00 ευρώ εις βάρος του 
Κ.Α.75/1619γ του σκέλους των εξόδων του προϋπολογι¬ 
σμού του οικον.έτους 2003. 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση,η λειτουργία, η διαχεί¬ 
ριση και εποπτεία της επιχείρησης διέπονται από τις σχε¬ 
τικές με τις δημοτικές επιχειρήσεις διατάξειςτου Δ.Κ.Κ.. 

Επίσης με απόφαση του Δ.Σ.που λαμβάνεται με πλειο¬ 
ψηφίατων μελών της, μπορεί να τροποποιηθούν οι διατά¬ 
ξεις του παρόντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 27 Ιουνίου 2003 

Με εντολή Γ ενικής Γ ραμματέως Περιφέρειας 
Ο Γ ενικός Διευθυντής 
ΧΡΗΣΤΟΣ ΝΑΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. οικ. 5252 (2) 

Ανάθεση άσκησης αρμοδιοτήτων, σε Υπηρεσίες Π.Κ.Μ., 
μεταβίβαση αρμοδιοτήτων σε Προϊσταμένους αυτών 
και συμπλήρωση της οικ. 5631/26.7.2000 απόφασής 
μας περί ορισμού εισηγητών και μεταβίβασης εξου¬ 
σίας υπογραφής «Με εντολή Γενικού Γραμματέα», 
όπως συμπληρώθηκε και ισχύει. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις α) των άρθρων 1 παρ. 2 και 6 παρ. 6 και 
11 του Ν. 2503/97 «Διοίκηση, οργάνωση, στελέχωση της 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις» (ΦΕΚ 107/Α /1997), και β) του 
άρθρου 10 παρ. 8 του ίδιου Νόμου, σύμφωνα με τις οποί¬ 
ες οι νομοθετικές πράξεις του άρθρου 123 του Α.Κ., 
όπως τροποποιήθηκε με το άρθρο β του Ν. 994/79 και 
των άρθρων 13 παρ. 2Α' του Ν. 1734/87 και 6 του Ν.Δ. 
221/74, εκδίδονται από τον Γενικό Γραμματέα της Περι¬ 
φέρειας. 

2. Τις διατάξεις του Ν. 3200/1955 «Περί Διοικητικής 
Αποκέντρωσης». 

3. Τις διατάξεις του Ν. 2190/94 «Σύσταση Ανεξάρτητης 
Αρχής για την επιλογή προσωπικού και ρύθμιση θεμάτων 
Διοίκησης». 

4. Τις διατάξειςτου Ν. 2725/1999, σε συνδυασμό με τις 
διατάξεις του άρθρου 9 του Ν. 3057/2002. 

5. Τις διατάξεις του άρθρου 61 παρ. 3 του Ν. 947/79 και 
του άρθρου 8 παρ. 8 του Ν. 2052/92 σε συνδυασμό με τις 
διατάξειςτου άρθρου 8 παρ. 5του Ν. 1337/1983 και του 
άρθρου 7παρ. 2του Ν. 3127/2003. 

6. Την ανάγκη απλούστευσηςτων διαδικασιών κατά την 
άσκηση των αρμοδιοτήτων με σκοπό την ταχεία διεκπε¬ 
ραίωση των υποθέσεων που έχουν ανατεθεί στις Υπηρε¬ 
σίες της Περιφέρειας. 

7. Την αριθ. οικ. 5631/26.7.2000 απόφασή μας, όπως 
αναδημοσιεύθηκε στο ΦΕΚ 1339/Β76.11.2000 και συ¬ 
μπληρώθηκε μεταγενέστερα. 

8. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Α. ΑΝΑΘΕΣΗ ΑΣΚΗΣΗΣ ΑΡΜΟΔΙΟΤΗΤΩΝ ΣΕ ΥΠΗ¬ 
ΡΕΣΙΕΣ ΤΗΣ ΠΕΡΙΦΕΡΕΙΑΣ 

1. Στη ΔΙΕΥΘΥΝΣΗ ΑΥΤΟΔΙΟΙΚΗΣΗΣ ΚΑΙ ΑΠΟΚΕ¬ 
ΝΤΡΩΣΗΣ αναθέτουμε την άσκηση των αρμοδιοτήτων 
του άρθρου 56Α (Αδεια λειτουργίας αθλητικών εγκατα¬ 
στάσεων και άδεια τελέσεως αγώνων) του Ν. 2725/1999 
«Ερασιτεχνικός και επαγγελματικός αθλητισμός και άλ¬ 
λες διατάξεις» που προστέθηκε με το άρθρο 9 του Ν. 
3057/2002, ως προς τους αγωνιστικούς κλπ. χώρους που 
βρίσκονται μέσα στα όρια του Ν. Θεσσαλονίκης και στις 
ΔΙΕΥΘΥΝΣΕΙΣ ΤΟΠΙΚΗΣ ΑΥΤΟΔΙΟΙΚΗΣΗΣ ΚΑΙ ΔΙΟΙ¬ 
ΚΗΣΗΣ ΤΩΝ ΝΟΜΩΝ Περιφέρειας αναθέτουμε την άσκη¬ 
ση των αρμοδιοτήτων του ίδιου άρθρου ως προς τους ίδι¬ 
ους χώρους που βρίσκονται μέσα στα όρια των αντίστοι¬ 
χων Νομών. 

2. Στη ΔΙΕΥΘΥΝΣΗ ΓΕΩΡΓΙΚΗΣ ΑΝΑΠΤΥΞΗΣ αναθέ¬ 
τουμε την άσκηση των αρμοδιοτήτωντου άρθρου 123του 
Αγροτικού Κώδικα, όπως τροποποιήθηκε με το άρθρο 6 
του Ν. 994/1979, «παραχώρηση δημοσίων εκτάσεων για 
την εκπλήρωση κοινωφελούς σκοπού» και του άρθρου 6 


του Ν.Δ. 221/74 «παραχώρηση εποικιστικών εκτάσεων 
για την ανέγερση σταβλικών εγκαταστάσεων». 

Β. ΜΕΤΑΒΙΒΑΣΗ ΔΙΚΑΙΩΜΑΤΟΣ ΥΠΟΓΡΑΦΗΣ 

Μεταβιβάζουμε στους προϊστάμενους της Διεύθυνσης 
Αυτοδιοίκησης και Αποκέντρωσης και Διευθύνσεις, Τοπι¬ 
κής Αυτοδιοίκησης και Διοίκησης των Νομών Περιφέρει¬ 
ας Κεντρικής Μακεδονίας και Περιβάλλοντος και Χωρο- 
ταξίαςτο δικαίωμα υπογραφής «Με εντολή Γ ενικού Γ ραμ¬ 
ματέα» των παρακάτω πράξεων: 

1. Στον προϊστάμενο της Διεύθυνσης Αυτοδιοίκησης και 
Αποκέντρωσης όλων των πράξεων του άρθρου 56Α του 
Ν. 2725/1999, εκτός των αποφάσεων χορήγησης της 
άδειας της συνδρομής των αναγκαίων προϋποθέσεων 
ασφαλείας για αθλούμενους και θεατές και της απόφα¬ 
σης συγκρότησης της Επιτροπής της παρ. 2 του ίδιου άρ¬ 
θρου του Νομού Θεσσαλονίκης. 

2. Στους προϊσταμένους των Διευθύνσεων Τοπικής Αυ¬ 
τοδιοίκησης και Διοίκησης των Νομών Περιφέρειας Κε¬ 
ντρικής Μακεδονίας όλων των πράξεων και αποφάσεων 
του άρθρου 56Ατου Ν. 2725/1999, εκτός των αποφάσεων 
συγκρότησης της Επιτροπής της παρ. 2 του Ίδιου άρ¬ 
θρου του κάθε Νομού. 

Γ. 1. Καταργούμε την περίπτωση 18 της παρ. Β κεφ. 10 
(ΔΙΕΥΘΥΝΣΗ ΥΓΕΙΑΣ ΚΑΙ ΠΡΟΝΟΙΑΣ) του άρθρου 3 της 
αρίθ. Οικ. 5631/26.7.2000 (ΟΡΘΗ ΕΠΑΝΑΛΗΨΗ 
11.8.2000), όπως ισχύει. 

2. Προσθέτουμε στο άρθρο 3 κεφ. 6 (ΔΙΕΥΘΥΝΣΗ ΓΕ¬ 
ΩΡΓΙΚΗΣ ΑΝΑΠΤΥΞΗΣ) παρ. Β της αρίθ. οικ. 5631/26-7- 
2000 (ΟΡΘΗ ΕΠΑΝΑΛΗΨΗ 11.8.2000), όπως ισχύει, το 
σημείο 3 ως εξής: 

Αποφάσεις που απορρέουν από τις διατάξεις: α) του 
άρθρου 123 του Α.Κ., όπως τροποποιήθηκε με το άρθρο 
6 του Ν. 994/79 «παραχώρηση δημοσίων εκτάσεων για 
την εκπλήρωση κοινωφελούς σκοπού» και του άρθρου 6 
του Ν.Δ. 221/74 «παραχώρηση εποικιστικών εκτάσεων 
για την ανέγερση σταβλικών εγκαταστάσεων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 30 Ιουνίου 2003 

Ο Γενικός Γραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. 10315 (3) 

Σύσταση Δημοτικού Νομικού Προσώπου μετηνεπωνυμία 
«ΒΙΒΛΙΟΘΗΚΗ Δ.Δ. ΠΕΡΙΒΟΛΑΚΙΟΥ» στο Δήμο Λα¬ 
γκαδά του Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις της παρ .10 του άρθρου 6 του Ν. 
2503/1997. 

3. Την 86/2003 απόφαση του Δημοτικού Συμβουλίου 
Λαγκαδά που αφορά τη σύσταση του ανωτέρω Νομικού 
Προσώπου. 

4. Την 5.631/26.7.2000 (ΦΕΚ 1339/Β/2000) απόφαση του 
Γ ενικού Γ ραμματέα Περιφέρειας Κεντρικής Μακεδονίας με 
την οποία μεταβιβάζεται το δικαίωμα υπογραφής με εντολή 
του στο Γενικό Διευθυντή Περιφέρειας, αποφασίζουμε: 

Συστήνουμε Δημοτικό Νομικό Πρόσωπο, με την επωνυ¬ 
μία «ΒΙΒΛΙΟΘΗΚΗ Δ.Δ. ΠΕΡΙΒΟΛΑΚΙΟΥ» στο Δήμο Λα¬ 
γκαδά του Νομού Θεσσαλονίκης. 

1. Σκοπός του Νομικού Προσώπου είναι: 

Η συγκέντρωση και προμήθεια κάθε είδους βιβλίου, η 
οργάνωση και λειτουργία βιβλιοθήκης, ώστε να λειτουρ¬ 
γεί ως αναγνωστήριο και ως δανειστική βιβλιοθήκη και η 
διοργάνωση μορφωτικών εκδηλώσεων με στόχο την 
πνευματική καλλιέργεια των δημοτών μας καθώς και η 
διάδοση του βιβλίου. 

2. Στέγαση του Νομικού Προσώπου: 

Το Ν.Π.Δ.Δ. «ΒΙΒΛΙΟΘΗΚΗ Δ.Δ. ΠΕΡΙΒΟΛΑΚΙΟΥ» θα 
στεγαστεί στο πρώην Κοινοτικό Κατάστημα Δ.Δ. Περιβο- 
λακίου. 

3. Πόροι: 

α) Η ετήσια επιχορήγηση από το Δήμο Λαγκαδά θα είναι 
κατ’ ελάχιστο 2.935 ευρώ και θα προβλέπεται υποχρεωτι¬ 
κά στον εκάστοτε προϋπολογισμού αυτού. 

β) Η επιχορήγηση και κάθε άλλη παροχή του Κράτους είτε 
απ’ ευθείας προς το Νομικό Πρόσωπο, είτε προς το Δήμο 
Λαγκαδά για το Νομικό Πρόσωπο, (άρθρ. 199 Π.Δ. 410/95). 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Εισπράξεις από το αντίτιμο πραγμάτων ή υπηρεσιών 
που παρέχονται από το Νομικό Πρόσωπο. 

ε) Πρόσοδοι από την ίδια περιουσία του. 

στ) Κάθε άλλη νόμιμος πρόσοδος. 

4. Το Νομικό Πρόσωπο διοικείται από Διοικητικό Συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα. 

5. Το Νομικό Πρόσωπο εκπροσωπείται στα Δικαστήρια 
και σε κάθε δημόσια Αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

6. Με την απόφαση αυτή προκαλείται δαπάνη ύψους 
τουλάχιστον 2.935,00 ευρώ σε βάρος του Κ.Α. 
02.200.119η του προϋπολογισμού του Δήμου έτους 2003 
και θα προσαρμόζεται ανάλογα στα επόμενα οικονομικά 
έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 30 Ιουνίου 2003 

Με εντολή Γενικού Γραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 10314 (4) 

Σύσταση Δημοτικού Νομικού Προσώπου με την επωνυμία 
«ΒΙΒΛΙΟΘΗΚΗ Δ.Δ. ΛΑΓΥΝΩΝ» στο Δήμο Λαγκαδά 
του Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις της παρ. 10 του άρθρου 6 του Ν. 
2503/1997. 

3. Την 85/2003 απόφαση του Δημοτικού Συμβουλίου 
Λαγκαδά που αφορά τη σύσταση του ανωτέρω Νομικού 
Προσώπου. 


4. Την 5.631/26.7.2000 (ΦΕΚ 1339/Β/2000) απόφαση του 
Γενικού Γ ραμματέα Περιφέρειας Κεντρικής Μακεδονίας με 
την οποία μεταβιβάζεται το δικαίωμα υπογραφής με εντολή 
του στον Γενικό Διευθυντή Περιφέρειας, αποφασίζουμε: 

Συστήνουμε δημοτικό νομικό πρόσωπο, με την επωνυ¬ 
μία: «ΒΙΒΛΙΟΘΗΚΗ Δ.Δ. ΛΑΓΥΝΩΝ» στο Δήμο Λαγκαδά 
του Νομού Θεσσαλονίκης. 

1. Σκοπός του Νομικού Προσώπου είναι: 

Η συγκέντρωση και προμήθεια κάθε είδους βιβλίου, η 
οργάνωση και λειτουργία βιβλιοθήκης, ώστε να λειτουρ¬ 
γεί ως αναγνωστήριο και ως δανειστική βιβλιοθήκη και η 
διοργάνωση μορφωτικών εκδηλώσεων με στόχο την 
πνευματική καλλιέργεια των δημοτών μας καθώς και η 
διάδοση του βιβλίου. 

2. Στέγαση του Νομικού Προσώπου: 

Το Ν.Π.Δ.Δ. «ΒΙΒΛΙΟΘΗΚΗ Δ.Δ. ΛΑΓΥΝΩΝ» θα στεγα¬ 
στεί στο πρώην Κοινοτικό Κατάστημα Δ.Δ. Λαγυνών. 

3. Πόροι: 

α) Η ετήσια επιχορήγηση από το Δήμο Λαγκαδά θα είναι 
κατ’ ελάχιστο 2.935 ευρώ και θα προβλέπεται υποχρεωτι¬ 
κά στον εκάστοτε προϋπολογισμού αυτού. 

β) Η επιχορήγηση και κάθε άλλη παροχή του Κράτους είτε 
απ’ ευθείας προς το Νομικό Πρόσωπο, είτε προς το Δήμο 
Λαγκαδά για το Νομικό Πρόσωπο, (άρθρ. 199 Π.Δ. 410/95). 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Εισπράξεις από το αντίτιμο πραγμάτων ή υπηρεσιών 
που παρέχονται από το Νομικό Πρόσωπο. 

ε) Πρόσοδοι απάτην ίδια περιουσία του. 

στ) Κάθε άλλη νόμιμος πρόσοδος. 

4. Το Νομικό Πρόσωπο διοικείται από Διοικητικό Συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα 

5. Το Νομικό Πρόσωπο εκπροσωπείται στα Δικαστήρια 
και σε κάθε δημόσια Αρχή από τον Πρόεδρο του διοικητι¬ 
κού συμβουλίου και όταν αυτός απουσιάζει ή κωλύεται 
από τον Αντιπρόεδρο. 

6. Με την απόφαση αυτή προκαλείται δαπάνη ύψους του¬ 
λάχιστον 2.935,00 ευρώ σε βάρος του Κ.Α. 02.200.119η του 
προϋπολογισμού του Δήμου έτους 2003 και θα προσαρμό¬ 
ζεται ανάλογα στα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Θεσσαλονίκη, 30 Ιουνίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 10309 (5) 

Σύσταση Δημοτικού Νομικού Προσώπου με την επωνυμία 
«ΒΙΒΛΙΟΘΗΚΗ Δ.Δ. ΑΝΑΛΗΨΗΣ» στο Δήμο Λαγκαδά 
του Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις της παρ. 10 του άρθρου 6 του Ν. 
2503/1997. 

3. Την 82/2003 απόφαση του Δημοτικού Συμβουλίου 

Λαγκαδά που αφορά τη σύσταση του ανωτέρω Νομικού 
Προσώπου. 

4. Την 5.631/26.7.2000 (ΦΕΚ 1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας με 
την οποία μεταβιβάζεταιτο δικαίωμα υπογραφής με εντολή 
του στο Γ ενικό Διευθυντή Περιφέρειας, αποφασίζουμε: 

Συστήνουμε Δημοτικό Νομικό Πρόσωπο, με την επωνυ¬ 
μία: «ΒΙΒΛΙΟΘΗΚΗ Δ.Δ. ΑΝΑΛΗΨΗΣ» στο Δήμο Λαγκαδά 
του Νομού Θεσσαλονίκης. 

1. Σκοπός του Νομικού Προσώπου είναι: 

Η συγκέντρωση και προμήθεια κάθε είδους βιβλίου, η 
οργάνωση και λειτουργία βιβλιοθήκης, ώστε να λειτουρ¬ 
γεί ως αναγνωστήριο και ως δανειστική βιβλιοθήκη και η 
διοργάνωση μορφωτικών εκδηλώσεων με στόχο την 
πνευματική καλλιέργεια των δημοτών μας καθώς και η 
διάδοση του βιβλίου 

2. Στέγαση του Νομικού Προσώπου: 

Το Ν.Π.Δ.Δ. «ΒΙΒΛΙΟΘΗΚΗ Δ.Δ. ΑΝΑΛΗΨΗΣ» θα στε¬ 
γαστεί στο πρώην Κοινοτικό Κατάστημα Δ.Δ. Ανάληψης. 

3. Πόροι: 

α) Η ετήσια επιχορήγηση από το Δήμο Λαγκαδά θα είναι 
κατ’ ελάχιστο 2.935 ευρώ και θα προβλέπεται υποχρεωτι¬ 
κά στον εκάστοτε προϋπολογισμού αυτού. 

β) Η επιχορήγηση και κάθε άλλη παροχή του Κράτους είτε 
απ’ ευθείας προς το Νομικό Πρόσωπο, είτε προς το Δήμο 
Λαγκαδά για το Νομικό Πρόσωπο, (άρθρ. 199 Π.Δ. 410/95). 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Εισπράξεις από το αντίτιμο πραγμάτων ή υπηρεσιών 
που παρέχονται από το Νομικό Πρόσωπο. 

ε) Πρόσοδοι από την ίδια περιουσία του. 

στ) Κάθε άλλη νόμιμος πρόσοδος. 

4. Το Νομικό Πρόσωπο διοικείται από Διοικητικό Συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα 

5. Το Νομικό Πρόσωπο εκπροσωπείται στα Δικαστήρια 
και σε κάθε δημόσια Αρχή από τον Πρόεδρο του διοικητι¬ 
κού συμβουλίου και όταν αυτός απουσιάζει ή κωλύεται 
από τον Αντιπρόεδρο. 

6. Με την απόφαση αυτή προκαλείται δαπάνη ύψους του¬ 
λάχιστον 2.935,00 ευρώ σε βάρος του Κ.Α. 02.200.119η του 
προϋπολογισμού του Δήμου έτους 2003 και θα προσαρμό¬ 
ζεται ανάλογα στα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 30 Ιουνίου 2003 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 41411/99 (6) 

Σύσταση Δημοτικών Νομικών Προσώπων με τις επωνυ¬ 
μίες «Σχολική Επιτροπή Νηπιαγωγείου Δ.Δ. Προφήτη» 
και «Σχολική Επιτροπή Νηπιαγωγείου Δ.Δ. Σχολαρίου» 
στο Δήμο Εγνατίαςτου Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 


2. Τις διατάξεις του άρθρου 5 του Ν. 1894/1990(ΦΕΚ 
110/Α/1990). 

3. Τις διατάξεις της παρ. 10 του άρθρου 6 του Ν. 
2503/1997. 

4. Την 15/1999 απόφαση του Δημοτικού Συμβουλίου 
Εγνατίας που αφορά την σύσταση των παραπάνω Νομι¬ 
κών Προσώπων. 

5. Την 5.631/26.7.2000 (ΦΕΚ 1339/Β/2000) απόφαση του 
Γ ενικού Γ ραμματέα Περιφέρειας Κεντρικής Μακεδονίας με 
την οποία μεταβιβάζεταιτο δικαίωμα υπογραφής με εντολή 
του στο Γενικό Διευθυντή Περιφέρειας, αποφασίζουμε: 

1. Συστήνουμε Δημοτικά Νομικά Πρόσωπα με τις επω¬ 
νυμίες «Σχολική Επιτροπή Νηπιαγωγείου Δ.Δ. Προφήτη» 
και «Σχολική Επιτροπή Νηπιαγωγείου Δ.Δ. Σχολαρίου» 
στον Δήμο Εγνατίαςτου Νομού Θεσσαλονίκης. 

2. Σκοπός του κάθε Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση μικρών έργων για την επισκευή και συ¬ 
ντήρηση των σχολικών κτιρίων. 

δ) Η εισήγηση προς τη Διεύθυνση Πρωτοβάθμιας Εκ¬ 
παίδευσης, για τον εφοδιασμό από τον Οργανισμό Σχολι¬ 
κών Κτιρίων, των σχολείων με έπιπλα και εξοπλιστικά είδη 
από το Υπουργείο Εθνικής Παιδείας και Θρησκευμάτων 
με βιβλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. Το κάθε Νομικό Πρόσωπο διοικείται από Διοικητικό 
Συμβούλιο, σύμφωνα με τις διατάξεις της παρ. 3 του άρ¬ 
θρου 203 του Δημοτικού και Κοινοτικού Κώδικα και της 
παρ. 8 του άρθρου 5 του Ν. 1894/1990. 

4. Πόροι του κάθε Νομικού Προσώπου είναι: 
α) Η ετήσια επιχορήγηση του Δήμου. 

β) Η ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

5. Το κάθε Νομικό Πρόσωπο εκπροσωπείται στα δικα¬ 
στήρια και σε κάθε δημόσια αρχή από τον Πρόεδρο του 
Διοικητικού Συμβουλίου και όταν αυτός κωλύεται από τον 
Αντιπρόεδρο. 

6. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού που αντιστοιχεί σε ποσοστό της συνολικής πίστω¬ 
σης ύψους τουλάχιστον 38.000,00 ευρώ, για την επιχορή¬ 
γηση των Σχολικών Επιτροπών, που έχει εγγράφει στον 
Κ.Α 212.1 του προϋπολογισμού 2003 προσαρμοζόμενη 
ανάλογα στα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 30 Ιουνίου 2003 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

Αριθ. 8569 (7) 

Κατάργηση του Νομικού Προσώπου Δημοσίου Δικαίου 
στο Ν. Φθιώτιδας με την επωνυμία «Σχολική Επιτροπή 
Δημοτικού Σχολείου και Νηπιαγωγείου Περιβολιού 
Δομοκού». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α) 203 παρ.7του Π.Δ/τος 410/1995 (Δ.Κ.Κ) και 5 παρ. 8 
του Ν. 1894/90, (ΦΕΚΑ’ 110), όπως αυτός ισχύει. 

β) 7παρ. 16του Ν. 2307/1995 (ΦΕΚ 113 Α’) και Μπαρ. 
1 και2του Ν. 2399/96 (ΦΕΚΑ’ 90) - μεταβίβαση αρμοδιο¬ 
τήτων Νομάρχη σε Περιφερειακό Διευθυντή και Γενικό 
Γραμματέα Περιφέρειας, αντίστοιχα. 

γ) 6 παρ. 10 του Ν. 2503/1997 (ΦΕΚ 107 Α’) «Διοίκηση, 
Οργάνωση, Στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις». 

δ) 1 παρ. 46.9 του Ν. 2539/1997 (ΦΕΚ 244 Α’) «Συγκρό¬ 
τηση της Πρωτοβάθμιας Τοπικής Αυτοδιοίκησηςί. 

2. Τη 2164/25.2.91 απόφαση του Νομάρχη Φθιώτιδας 
περίς σύστασης Νομικού Προσώπου δημοσίου δικαίου 
στην π. Κοινότητα Περιβολιού Δομοκού Ν. Φθιώτιδας με 
την επωνυμία «Σχολική Επιτροπή Δημοτικού Σχολείου και 
Νηπιαγωγείου Περιβολιού Δομοκού» που δημοσιεύθηκε 
στο ΦΕΚτ.Β’155/21.3.91. 

3. Την 87/03 απόφαση του Δημοτικού Συμβουλίου του 
Δήμου Ξυνιάδας, σχετικά με την κατάργηση του ανωτέρω 
Νομικού Προσώπου, επειδή το Δημοτικό Σχολείο - Νηπια¬ 
γωγείο Περιβολιού έπαψε να λειτουργεί ως σχολική μο¬ 
νάδα. 

4. Την 1100/11.2.98 απόφασή μας, περί μεταβίβασης δι¬ 
καιώματος υπογραφής «Με εντολή Γενικού Γραμματέα 
Περιφέρειας» στο Διευθυντή Αυτοδιοίκησης και Αποκέ¬ 
ντρωσης, η οποία δημοσιεύθηκε στο ΦΕΚ 179 Β725.2.98, 
αποφασίζουμε: 

1. Καταργούμε το Νομικό Πρόσωπο δημοσίου δικαίου 
«Σχολική Επιτροπή Δημοτικού Σχολείου και Νηπιαγωγεί¬ 
ου Περιβολιού Δομοκού»,για τους λόγους που αναφέρο- 
νται στο σκεπτικό της ανωτέρω απόφασηςτου Δημοτικού 
Συμβουλίου. 

2. Από την απόφαση αυτή δεν προκαλείται δαπάνη σε 
βάρος του προϋπολογισμού του Δήμου Ξυνιάδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 27 Ιουνίου 2003 

Με εντολή Γενικού Γ ραμματέα Περιφέρειας 
Ο Διευθυντής κ.α.α. 

Γ. ΜΙΧΑΣ 

-♦- 

Αριθ. 7651 (8) 

Τροποποίηση της 3072/4.4.1991 απόφασηςτου Νομάρ¬ 
χη Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α) 27 του Ν. 2081/92 (ΦΕΚ 154 Α’) με τις οποίες προστέ¬ 
θηκε νέο άρθρο 29Α στο Ν. 1558/85 «Κυβέρνηση και Κυ¬ 


βερνητικά Όργανα» το οποίο ρυθμίζει τον έλεγχο των δα¬ 
πανών που προκαλούν οι κανονιστικές διοικητικές πράξεις. 

β) 203του Π.Δ/τος 410/1995 (Δ.Κ.Κ.) όπως ισχύει. 

γ) 7 παρ. 16 του Ν. 2307/1995 (ΦΕΚ 113 Α'). 

δ) Μπαρ. 1 και2του Ν. 2399/1996 (ΦΕΚ90Α’). 

ε) 6 παρ. 10 του Ν. 2503/1997, (ΦΕΚ 107 Α’) «Διοίκηση, 
Οργάνωση, Στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις». 

στ) 1 παρ. 46.17 του Ν. 2539/1997 (ΦΕΚ 244 Α') «Συ¬ 
γκρότηση της Πρωτοβάθμιας Τοπικής Αυτοδιοίκησης». 

2. Την 3072/4.4.1991 απόφαση του Νομάρχη Φθιώτι¬ 
δας, με την οποία συστήθηκε στην πρώην Κοινότητα Ξυ¬ 
νιάδας, Νομικό Πρόσωπο δημοσίου δικαίου με την επω¬ 
νυμία « Σχολική Επιτροπή Δημοτικού Σχολείου» που δη¬ 
μοσιεύθηκε στο ΦΕΚ 307/8.5.1991. 

3. Την 85/2003 απόφαση του Δημοτικού Συμβουλίου 
του Δήμου Ξυνιάδας Νομού Φθιώτιδας. 

4. Την 1100/11.2.98 απόφασή μας, περί μεταβίβασης δι¬ 
καιώματος υπογραφής «Με εντολή Γενικού Γραμματέα 
Περιφέρειας» στο Διευθυντή Αυτοδιοίκησης και Αποκέ¬ 
ντρωσης, η οποία δημοσιεύθηκε στο ΦΕΚ 179 Β725.2.98), 
αποφασίζουμε: 

Τροποποιούμε, τηνπαρ. 1 της 3072/4.4.1991 απόφασης 
του Νομάρχη Φθιώτιδας ως εξής: 

1. Συνιστούμε στο Δημοτικό Διαμέρισμα Ξυνιάδας Δή¬ 
μου Ξυνιάδας Ν. Φθιώτιδας Νομικό Πρόσωπο Δημοσίου 
Δικαίου με την επωνυμία «Σχολική Επιτροπή Δημοτικού 
Σχολείου Δ.Δ. Ξυνιάδας Δήμου Ξυνιάδας». 

-Καταργούμε α) τις παρ. 3 και 4 της ανωτέρω απόφα¬ 
σης, που αφορούν τη διοίκηση του Νομικού Προσώπου 
και β) την περίπτωση 9 της παρ. 5 που αφορά την επιχο¬ 
ρήγηση του Νομικού Προσώπου. 

- Αναριθμούμε τις παρ. 5,6 και 7 σε 3,4 και 5 αντίστοιχα. 

- Επίσης αναριθμούμε την περ. βτης ως άνω, νέας παρ. 
3 σε 9 και προσθέτουμε σε αυτή, μετά τις λέξεις «.... του 
Κράτους» τις λέξεις «και του Δήμου» και τις περ. γ, δ, ε, σε 
β, γ και δ αντίστοιχα. 

Κατά τα λοιπά ισχύει η ανωτέρω απόφαση του Νομάρ¬ 
χη Φθιώτιδας. 

Ακροτελεύτιο άρθρο 

Από τις διατάξειςτης απόφασης αυτής δεν προκαλείται 
δαπάνη σε βάρος του προϋπολογισμού του Δήμου Δαφ- 
νουσίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 12 Ιουνίου 2003 

Με εντολή Γ ενικού Γ ραμματέα Περιφέρειας 
Ο Αναπληρωτής Διευθυντής 
I. ΓΡΑΦΙΤΗΣ 
-♦- 

Αριθ. 8384 (9) 

Κατάρτηση του Νομικού Προσώπου Δημοσίου Δικαίου 
στο Ν. Φθιώτιδας με την επωνυμία «Σχολική Επιτροπή 
Γ υμνασίου Ξυνιάδας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α) 203 παρ. 7 του Π.Δ/τος 410/95 (Δ.Κ.Κ.) και 5 παρ. 8 
του Ν. 1894/90 (ΦΕΚ Α' 110), όπως αυτός ισχύει. 

β) 7 παρ. 16 του Ν. 2307/95, (ΦΕΚ 113Α’) και 14 παρ. 1 
και 2του Ν. 2399/96 (ΦΕΚΑ’ 90) - μεταβίβαση αρμοδιοτή¬ 
των Νομάρχη, σε Περιφερειακό Διευθυντή και Γενικό 
Γραμματέα Περιφέρειας, αντίστοιχα. 

γ) 6παρ. ΙΟτου Ν. 2503/97, (ΦΕΚΑ’ 107) «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση» κ.α.δ. 

δ) 1 παρ. 46.9του Ν. 2539/97, (ΦΕΚΑ’ 244) « Συγκρότη¬ 
ση της Πρωτοβάθμιας Τοπικής Αυτοδιοίκησης». 

2. Την 3071/4.4.91 απόφαση του Νομάρχη Φθιώτιδας, 
περί σύστασης Νομικού Προσώπου δημοσίου δικαίου 
στην π. Κοινότητα Ξυνιάδας Νομού Φθιώτιδας με την επω¬ 
νυμία «Σχολική Επιτροπή Γυμνασίου Ξυνιάδας», που δη- 
μοσιεύθηκε στην Εφημερίδα της Κυβερνήσεως. 

3. Την 83/2003 απόφαση του Δημοτικού Συμβουλίου 
Δήμου Ξυνιάδας, σχετικά με την κατάργηση του ανωτέρω 
Νομικού Προσώπου, επειδή το Γυμνάσιο Ξυνιάδας έπαψε 
να λειτουργεί ως σχολική μονάδα. 


4. Την 1100/11.2.98 απόφασή μας περί μεταβίβασης δι¬ 
καιώματος υπογραφής «Με εντολή Γενικού Γραμματέα 
Περιφέρειας» στο Διευθυντή Αυτοδιοίκησης και Αποκέ¬ 
ντρωσης, η οποία δημοσιεύθηκε στο ΦΕΚ 179 Β725.2.98, 
αποφασίζουμε: 

1. Καταργούμε το Νομικό Πρόσωπο δημοσίου δικαίου 
«Σχολική Επιτροπή Γ υμνασίου Ξυνιάδος» για τους λό¬ 
γους που αναφέρονται στο σκεπτικό της ανωτέρω από¬ 
φασης του Δημοτικού Συμβουλίου. 

2. Από την απόφαση αυτή δεν προκαλείται δαπάνη σε 
βάρος του προϋπολογισμού του Δήμου Ξυνιάδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 26 Ιουνίου 2003 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Γ. ΜΙΧΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




